รัฐบาลไทย-ข่าวทำเนียบรัฐบาล-พลเอก ฉัตรชัย สาริกัลยะ รองนายกฯ นำทีม พม. เยี่ยมเยือนประชาชนประชาชนทุกกลุ่มเป้าหมาย พร้อมติดตามการดำเนินงานของหน่วยงานกระทรวง พม. ในพื้นที่ จ.ยะลา
วันพุธที่ 20 มิถุนายน 2561
พลเอก ฉัตรชัย สาริกัลยะ รองนายกฯ นําทีม พม. เยี่ยมเยือนประชาชนประชาชนทุกกลุ่มเป้าหมาย พร้อมติดตามการดําเนินงานของหน่วยงานกระทรวง พม. ในพื้นที่ จ.ยะลา
พลเอก ฉัตรชัย สาริกัลยะ รองนายกฯ นําทีม พม. เยี่ยมเยือนประชาชนประชาชนทุกกลุ่มเป้าหมาย พร้อมติดตามการดําเนินงานของตําบลต้นแบบบูรณาการไม่ทอดทิ้งใครไว้ข้างหลัง และชมต้นแบบเมืองแห่งความเป็นมิตรกับผู้สูงอายุและคนทุกช่วงวัย ณ จังหวัดลําพูน
วันนี้ (20 มิ.ย.61) เวลา 09.00 น.พลเอก ฉัตรชัย สาริกัลยะ รองนายกรัฐมนตรีพร้อมด้วย พลเอก สุรศักดิ์ ศรีศักดิ์ ผู้ช่วยรัฐมนตรีประจํากระทรวงการพัฒนาสังคมและความมั่นคงของมนุษย์ (ผช.รมว.พม.) นางไพรวรรณ พลวัน รองปลัดกระทรวงการพัฒนาสังคมและความมั่นคงของมนุษย์ (รองปลัด พม.)และคณะผู้บริหารกระทรวง พม. ลงพื้นที่พบปะเยี่ยมเยือนประชาชนทุกกลุ่มเป้าหมาย พร้อมทั้งตรวจเยี่ยมการดําเนินงานของตําบลต้นแบบบูรณาการ ไม่ทอดทิ้งใครไว้ข้างหลัง ซึ่งเป็นการขับเคลื่อนงานเพื่อคนทุกกลุ่มวัยของตําบลศรีเตี้ย โรงเรียนผู้สูงอายุตําบลศรีเตี้ย ศูนย์พัฒนาคุณภาพชีวิตและส่งเสริมอาชีพผู้สูงอายุ สภาเด็กและเยาวชน ศูนย์พัฒนาครอบครัว สตรี และคนพิการ ณ เทศบาลตําบลศรีเตี้ย อําเภอบ้านโฮ่ง จังหวัดลําพูน และเดินทางไปเยี่ยมชมต้นแบบเมืองแห่งความเป็นมิตรกับผู้สูงอายุและคนทุกช่วงวัย ณ วัดดอยหลังถ้ํา อําเภอบ้านโฮ่ง จังหวัดลําพูน นอกจากนี้ ยังได้ลงพื้นที่เทศบาลตําบลอุโมงค์ อําเภอเมือง จังหวัดลําพูน เพื่อเยี่ยมชมการดําเนินงานของศูนย์พัฒนาคุณภาพชีวิตผู้สูงอายุและคนพิการ ซึ่งสนับสนุนการจัดการดูแลผู้สูงอายุ และคนพิการระยะยาว : long term care รวมทั้งชมนวัตกรรมจัดระบบสวัสดิการสังคมและสุขภาพการรองรับสังคมผู้สูงอายุ อาสาปันสุข โดยมีนายอรรษิษฐ์ สัมพันธรัตน์ ผู้ว่าราชการจังหวัดลําพูน พร้อมด้วยเจ้าหน้าที่หน่วยงานในพื้นที่ที่เกี่ยวข้องให้การต้อนรับ
ประเทศไทยกําลังเข้าสู่สังคมผู้สูงอายุ ในปี 2564 จะเป็นสังคมผู้สูงอายุระดับสมบูรณ์ (มีประชากรอายุ 60 ปีขึ้นไป เกินร้อยละ 20) และคาดว่าในปี 2574 จะเป็นสังคมผู้สูงอายุระดับสุดยอด (มีประชากรอายุ 60 ปีขึ้นไปสูงถึงร้อยละ 28) ซึ่งรัฐบาลให้ความสําคัญกับการดําเนินงานรองรับสังคมผู้สูงอายุ โดยมีแผนการขับเคลื่อนงานรองรับสังคมผู้สูงอายุ มีแผนยุทธศาสตร์ชาติ 20 ปี แผนพัฒนาเศรษฐกิจและสังคมแห่งชาติฯ และแผนผู้สูงอายุแห่งชาติเป็นแผนระยะยาวในการกําหนดทิศทางการทํางานด้านผู้สูงอายุของประเทศ รวมถึงการดําเนินงานภายใต้กรอบแนวคิดขององค์การอนามัยโลก (WHO) เรื่องเมืองที่เป็นมิตรกับผู้สูงอายุที่มุ่งเน้นให้ผู้สูงอายุเข้าถึงระบบบริการ การมีส่วนร่วมในสังคมและการได้รับความปลอดภัย เพื่อให้มีคุณภาพชีวิตที่ดี สําหรับจังหวัดลําพูน มีประชากรจํานวนทั้งสิ้น 403,566 คน แบ่งเป็นชาย จํานวน 194,859 คน และหญิง จํานวน 208,707 คน จากจํานวนประชากรทั้งหมดพบว่าเป็นผู้สูงอายุจํานวน 87,451 คน และในจํานวนนี้เป็นผู้ลงทะเบียนสวัสดิการแห่งรัฐ 35,289 คน ซึ่งนับเป็นจังหวัดที่มีผู้สูงอายุจํานวนมากเป็นลําดับที่ 2 ของประเทศ ทําให้จังหวัดลําพูนเข้าสู่สังคมผู้สูงอายุอย่างเต็มรูปแบบ ทั้งนี้ จังหวัดลําพูนมีการดําเนินงานเพื่อการรองรับสังคมผู้สูงอายุอย่างครอบคลุมในทุกมิติ โดยบูรณาการงานด้านผู้สูงอายุร่วมกับหน่วยงานเครือข่าย เพื่อให้เกิดเมืองที่เป็นมิตรสําหรับผู้สูงอายุ คือ มีการนําข้อมูลมาวางแผนงาน เพื่อการจัดบริการสวัสดิการชุมชน ส่งเสริมการรวมกลุ่มในการทํากิจกรรมการสร้างอาชีพสร้างรายได้ในศูนย์พัฒนาคุณภาพชีวิตและส่งเสริมอาชีพผู้สูงอายุ (ศพอส.) รวมถึงพัฒนาสภาพแวดล้อมให้เหมาะสมปลอดภัยสําหรับผู้สูงอายุและทุกกลุ่มวัยในชุมชน
การลงพื้นที่ครั้งนี้ เป็นการพบปะเยี่ยมเยือนประชาชนทุกกลุ่มเป้าหมาย พร้อมทั้งเยี่ยมชมต้นแบบการทํางาน เพื่อพัฒนาคุณภาพชีวิตของคนทุกช่วงวัย ภายใต้วิสัยทัศน์ของจังหวัดลําพูน ที่ว่า "เมืองแห่งความสุข บนความพอเพียง” โดยในช่วงเช้าเป็นการลงพื้นที่เทศบาลตําบลศรีเตี้ย อําเภอบ้านโฮ่ง ซึ่งจากข้อมูลความจําเป็นพื้นฐานของจังหวัดลําพูน พ.ศ. 2561 อําเภอบ้านโฮ่งเป็นอําเภอที่มีระดับของความสุขเฉลี่ยของคนในครัวเรือนมากที่สุดในจังหวัดลําพูน ซึ่งมีการดําเนินงาน "ตําบลต้นแบบบูรณาการไม่ทอดทิ้งใครไว้ข้างหลัง” ของเทศบาลตําบลศรีเตี้ย จากนั้นได้เยี่ยมชม"ต้นแบบเมืองแห่งความเป็นมิตรกับผู้สูงอายุและคนทุกช่วงวัย” ณ วัดดอยหลังถ้ํา นอกจากนี้ ยังได้ไปเยี่ยมบ้านของผู้สูงอายุและคนพิการที่เป็นต้นแบบบ้านปรับสภาพที่อยู่อาศัยในชุมชน ซึ่งเป็นครอบครัวผู้สูงอายุที่มีความพิการ ประกอบด้วยสามีอายุ 81 ปี พิการทางการมองเห็น และภรรยาอายุ 78 ปี พิการทางการเคลื่อนไหว มีรายได้เลี้ยงดูตนเองจากเบี้ยยังชีพผู้สูงอายุและเบี้ยความพิการ ครอบครัวมีฐานะยากจน โดยกระทรวง พม. และหน่วยงานที่เกี่ยวข้องในพื้นที่จึงร่วมกันปรับสภาพที่อยู่อาศัยให้เหมาะสมกับการใช้ชีวิตประจําวันของผู้สูงอายุและคนพิการ ในโอกาสนี้ ได้ให้กําลังใจครอบครัวดังกล่าว พร้อมทั้งมอบชุดนวัตกรรมอาหารสําหรับผู้สูงอายุ
สําหรับช่วงบ่าย ได้ลงพื้นที่ตําบลอุโมงค์ อําเภอเมืองลําพูน ซึ่งเป็นพื้นที่ที่มีการดําเนินการตามวิสัยทัศน์การพัฒนาเทศบาลตําบลอุโมงค์ที่ว่า "อุโมงค์เมืองของคนสุขภาพดี ทุกภาคีมีส่วนร่วม ศูนย์รวมแห่งภูมิปัญญา” โดยได้เยี่ยมชมการดําเนินงานของศูนย์พัฒนาคุณภาพชีวิตผู้สูงอายุและคนพิการ ซึ่งสนับสนุนการจัดการดูแลผู้สูงอายุ และคนพิการระยะยาว : long term care รวมทั้งชมนวัตกรรมจัดระบบสวัสดิการสังคมและสุขภาพการรองรับสังคมผู้สูงอายุอาสาปันสุข และการถ่ายทอดศิลปวัฒนธรรมภูมิปัญญา (คลังปัญญาผู้สูงอายุ) และการดําเนินงานด้านผู้สูงอายุแบบบูรณาการ อย่างไรก็ตาม การลงพื้นที่ครั้งนี้ ขอขอบคุณและชื่นชมหน่วยงานทุกภาคส่วนที่ร่วมกันขับเคลื่อนงาน เพื่อให้ประชาชนทุกกลุ่มเป้าหมาย โดยเฉพาะผู้สูงอายุให้สามารถเข้าถึงบริการต่างๆ และมีคุณภาพชีวิตที่ดีอย่างยั่งยืนต่อไป